CELEX: 62012CN0247
Language: et
Date: 2012-05-21 00:00:00
Title: Kohtuasi C-247/12: Eelotsusetaotlus, mille on esitanud Varhoven administrativen sad (Bulgaaria) 21. mail 2012 — Meliha Veli Mustafa versus Direktor na fond „Garantirani vzemania na rabotnitsite i sluzhitelnite” kam Natsionalnia osiguritelen institut

4.8.2012   
            
            
               ET
            
            
               Euroopa Liidu Teataja
            
            
               C 235/7
            
         Eelotsusetaotlus, mille on esitanud Varhoven administrativen sad (Bulgaaria) 21. mail 2012 — Meliha Veli Mustafa versus Direktor na fond „Garantirani vzemania na rabotnitsite i sluzhitelnite” kam Natsionalnia osiguritelen institut
   (Kohtuasi C-247/12)
   2012/C 235/14
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven administrativen sad
   
      Põhikohtuasja pooled
   
   
      Kaebuse esitaja: Meliha Veli Mustafa
   
      Vastustaja: Direktor na fond „Garantirani vzemania na rabotnitsite i sluzhitelnite” kam Natsionalnia osiguritelen institut
   
      Eelotsuse küsimused
   
   
               1.
            
            
               Kas nõukogu 20. oktoobri 1980. aasta direktiivi 80/987/EMÜ (1) töötajate kaitse kohta tööandja maksejõuetuse korral, mida on muudetud Euroopa Parlamendi ja nõukogu 23. septembri 2002. aasta direktiiviga 2002/74/EÜ (2), millega muudetakse nõukogu direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusnormide ühtlustamise kohta, artikli 2 lõiget 1 tuleb direktiivi 2002/74 põhjendust 5 arvestades tõlgendada nii, et see paneb liikmesriikidele kohustuse tagada töötajate nõuded pankrotimenetluse igal etapil kuni pankroti väljakuulutamiseni, mitte ainult kuni pankrotimenetluse algatamiseni?
            
         
               2.
            
            
               Kas direktiiviga 2002/74 muudetud direktiivi 80/987 artikli 2 lõikega 1 on vastuolus siseriiklik õigusnorm, mis näeb ette, et garantiiasutus rahuldab ainult sellised töösuhtest tulenevad töötajate töötasu seni rahuldamata nõuded, mis on tekkinud enne pankrotimenetluse algatamise otsuse alusel äriregistrisse kande tegemise kuupäeva, kui kõnealuse otsusega ei lõpetatud tööandjast äriühingu tegevust ega kuulutatud välja tema pankrotti?
            
         
               3.
            
            
               Kui vastused eelmistele küsimustele on jaatavad: kas direktiiviga 2002/74 muudetud direktiivi 80/987 artikli 2 lõikel 1 on vahetu õigusmõju ja kas siseriiklik kohus saab viidatud sätet vahetult kohaldada?
            
         
               4.
            
            
               Kui vastused eelmistele küsimustele on jaatavad: kas tõhususe põhimõte võimaldab täpsemate siseriiklike õigusnormide puudumise korral kohaldada tähtajana, mille jooksul võivad töötajad esitada garantiiasutusele nõudeid, mis on tekkinud enne tööandja pankroti- (ja tema tegevuse lõpetamise) otsuse alusel äriregistrisse kande tegemise kuupäeva, 30-päevast tähtaega, mille siseriiklik õigus näeb ette samasisuliste nõuete esitamiseks muudel juhtudel, kusjuures tähtaja algus määratakse kindlaks pankrotiotsuse alusel äriregistrisse kande tegemise kuupäevaga?
            
         
      (1)  Euroopa Nõukogu 20. oktoobri 1980. aasta direktiiv 80/987/EMÜ töötajate kaitse kohta tööandja maksejõuetuse korral (EÜT L 283, lk 23; ELT eriväljaanne 05/01, lk 217).
   
      (2)  Euroopa Parlamendi ja nõukogu direktiiv 2002/74/EÜ, millega muudetakse nõukogu direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusnormide ühtlustamise kohta (EÜT L 270, lk 10; ELT eriväljaanne 05/04, lk 261).